«Առաջիկա տարիներին ակնկալում ենք ունենալ մինչև 100 տոկոս ծառայությունների թվայնացում: Հանրային ծառայությունների թվայնացումը ներկայում էլ իրականացվում է, սակայն այսօր ունենք խնդիր այդ ամենը մեկ ընդհանուր չափորոշիչի բերելու, ծառայությունների շրջանակը ընդլայնելու խնդիր: Այսօր եղած ծառայությունների քիչ տոկոսն է թվայնացված, այդ տեսանկյունից շատ մեծ աշխատանք ունենք անելու: Դրանից բացի, պետք է այնպես անել, որ այդ ծառայությունները քաղաքացիների համար հարմար լինեն, որովհետև կան թվայնացված տարբերակով ծառայություններ, որոնցից օգտվելու համար, պարզվում է, պետք է գիտությունների թեկնածու լինես»,-նշեց հիմնադրամի տնօրենը: